Krigens kvindelige ansigt | Page 5 | KULTURIUM Ishoj Bibliotek\nUnder Anden Verdenskrig tilsluttede op imod en million sovjetiske kvinder sig krigen på Østfronten og Den Røde Hær. Flere af dem bar våben og var med ved fronten. At så mange kvinder tilsluttede sig en krig, er unikt i verdenshistorien. Det var den historie Aleksijevitj ville fortælle da hun i 70’erne interviewede nogle af de kvinder, der var med i krigen. Både soldater og partisaner udtaler sig om deres fortid. Og de beretter om både liv og død, venskab og fjendskab, kærlighed og tab.\nDa jeg i foråret 2017 for første gang læste dette hæsblæsende og rørende værk, stod det mig klart, at netop det skulle udgøre sløjfen på min uddannelse som historiker. Mit speciale skulle omhandle kvinderne, der satte deres liv på spil. Og det skulle omhandle hende, der skrev om dem, Svetlana Aleksijevitj.\nFor mig var det Aleksijevitjs fremhævning af følelser, der var det øjenåbnende ved dette værk. Det var mere end en roman - det var et vidnesbyrd. Og de bliver et eksempel på, at følelser indeholder en historicitet: At følelser er afhængige af konteksten. Følelser er med andre ord ikke noget statisk og uforanderligt, men derimod dynamisk og omskifteligt.\nDe senere år er historikere begyndt at undersøge følelsernes historie for at vise, at frygt ikke var det samme for vores forfædre, som det er i dag. Følelser er afhængige at tid, rum og dem vi omgåes. Og det var, hvad jeg påviste da jeg i mit speciale 'Følelser ved fronten: Den Røde Hærs kvinder', gennemgik følelserne frygt, had, skam og lykke.\nAleksijevitj selv kalder sig da også sjælehistoriker. Og da hun i 2015 modtog Nobelprisen i litteratur blev hendes værk omtalt som en slags 'History of Emotions'. Altså følelseshistorie. Man kan da undre sig over, hvorfor det var Nobelprisen i litteratur, hun modtog? For kan det fjerne fokus fra bogens historiske elementer? Eller giver det måske en endnu bedre indsigt i livet under en krig, at kalde værket for en roman?\nUnder alle omstændigheder er 'Krigen har ikke et kvindeligt ansigt' et ganske særligt værk, der både er sorgfuldt og livsbekræftende på én og samme tid. Hvad der har været årsagen til værkets store gennemslagskraft, er der nok ikke noget entydigt svar på. Måske kommer det af fokuset på kvinder i krig og følelser. Måske skyldes det Vestens nysgerrigheden i forhold til Rusland og landets historie. Jeg kan varmt anbefale bogen samt andre bøger, Aleksijevitj har udgivet. Alle omhandler de Ruslands historie set fra almindelige menneskers perspektiv.\nKamilla Ane Petersen er cand.mag. i dansk og historie fra Roskilde Universitet. Hun skrev i foråret 2018 specialet Følelser ved fronten: Den Røde Hærs Kvinder. Specialet er blevet nomineret til Årets Historiespeciale på Roskilde Universitet. Kamilla beskæftiger sig for tiden med litteraturformidling på Kulturium Bibliotek. Efter forestillingen 'Krigen har ikke et kvindeligt ansigt' taler Kamilla med Pia Rosenbaum om teaterstykket og bogen bag.\nKøb billetter til arrangementet\nLæs mere om Biblioteksklubben Salonens arrangement og køb billetter her.


Kæmpe kovending: Nu vender den tilbage – Ekstra Bladet\n20. jan. 2022 kl. 11:24\nDumle slikkepinden kommer nu tilbage på hylderne\nNu vender slikkepinden tilbage. Foto: PR-foto\nDet vakte ramaskrig, da Fazer Danmark sidste år oplyste, at slikkepinden fra Dumle ville blive taget ud af produktionen og blive fjernet fra hylderne.\nMen nu er der gode nyheder til fans af Dumle-slikkepinden.\nSlikkepinden vender nemlig tilbage i løbet af den kommende uge.\nDet skriver Fazer Danmark i en pressemeddelelse.\n- Det er derfor en stor glæde at kunne fortælle, at den er tilbage på hylderne i løbet af de kommende uger, så vi er klar til fastelavn, siger Hans Christian Ulrich, direktør i Fazer Danmark.\nDe seneste dage har Fazer da også teaset for, at slikkepinden var på vej tilbage - blandt andet på det sociale medie TikTok.\nDa den populære slikkepind blev taget af markedet, var det da heller ikke, fordi den ikke var populær.\nDet handlede derimod om, at den maskine, der producerede slikkepindene, var for svær at vedligeholde.\nMen nu har Fazer fundet en løsning på det problem.\nIfølge Fazers direktør har de nemlig nu fundet en måde, hvor de kan 'forlænge maskinens levetid', så de bedre kan producere slikkepinden på den mest hensigtsmæssige måde.\n- Sidste vinter, hvor beslutningen blev taget, var der ingen løsning på, hvordan vi kunne fortsætte produktionen af Dumle slikkepinden, da maskinen krævede tiltagende reperationer. Men vi har nu fundet den rette ekspertise til at forlænge maskinens levetid, og efter en dedikeret indsats kan vi nu sikre den unikke smag og konsistens, som Dumle slikkepinden er kendt for, siger Hans Christian Ulrich, direktør i Fazer Danmark.\nTil Ekstra Bladet fortæller Hans Christian Ulrich, at det ikke hele tiden har været meningen, at slikkepinden skulle vende tilbage.\n'Nej. Det var det bestemt ikke. Det var et oprigtigt farvel dengang og en , på daværende tidspunkt, nødvendig beslutning som blev truffet på nordisk plan', skriver han i en mail og fortsætter:\n'Men at det gik hen og blev en så big deal herhjemme i Danmark, var der ingen der havde forudset. Trykket var massivt for at få slikkepinden tilbage, og vi var nødsaget til at finde en løsning. Den har vi arbejdet på siden da'.\nIfølge Hans Christian Ulrich er der da derfor heller ikke tale om et salgsstunt.\n'Det ville på lang sigt være en uholdbar marketingsstrategi, og hvis man ser nøgternt på det, kunne vi have solgt mange slikkepinde, siden vi stoppede produktionen. Beslutningen blev taget på nordisk plan fordi der ikke forelå nogen løsning på produktionsudfordringerne på daværende tidspunkt. Men som nævnt havde vi ikke forudset så stærke reaktioner på at slikkepinden udgik, som dem vi fik herhjemme, og det har skabt opmærksomhed på hovedkontoret', lyder det.\n'Så vores indsats med at finde en løsning skyldes det store engagement fra de mange Dumle-fans derude'.\nDet vil nok skabe glæde hos en stor række Dumle-fans. Danskerne var nemlig ikke helt tilfredse, da slikkepinden blev taget ud af produktion, og slikkepindene blev tilmed sat til salg på DBA til vanvittige priser.\nSlikkepinden har eksisteret siden 1945, hvor den fik debut i Sverige. Først fem år efter fik den dog navnet Dumle.\nHer kan du høre en række danskeres reaktion på, at Dumle-slikkepinden blev taget ud af produktion.


Danmarks Læringsfestival 13. og 14. marts 2019 | EMU Danmarks læringsportal\nDanmarks Læringsfestival 13. og 14. marts 2019\nVil du inspireres af dygtige oplægsholdere, skabe netværk med folk fra hele uddannelsessektoren og blive opdateret på den nyeste viden og erfaringer inden for læring, teknologi i undervisningen og teknologiforståelse?\nVi glæder os til at se dig og mindst 2500 andre konferencedeltagere til Danmarks Læringsfestival 2019. Her kan du høre danske og internationale keynotes på den store scene, deltage i en række spændende konferencespor og suge til dig af den nyeste viden og praksiserfaring i krydsfeltet it, læring, data og brug af teknologi i undervisningen.\nHvad enten du vil høre debatter om mobilfrie skoler, se praktisknære eksempler på god brug af teknologi i undervisningen, lære om implementering af digitale strategier eller få de nyeste forskningsresultater for netop dit uddannelsesområde, så vil der være en masse for dig.\nI 2019 er der særligt fokus på teknologiforståelse. Det er et forholdsvis nyt begreb i en dansk kontekst, men flere af uddannelsesområderne er allerede i gang med at indarbejde teknologiforståelse som en del af undervisningen. Teknologiforståelse handler bl.a. om designprocesser, kompleks problemløsning, programmering, netværk og teknologiens betydning for samfundet.\nI konferenceprogrammet vil der også være fokus på brug af teknologi i undervisningen, præsentation af den nyeste forskning, debatter og mulighed for at netværke med andre undervisere, ledere, konsulenter m.m.\nKonferencen er opdelt i spor for: Dagtilbud, grundskolen, de gymnasiale uddannelser, erhvervsuddannelser, voksen- og efteruddannelser, et tværgående ledelsesspor og et nyt og eksperimenterende spor på tværs af uddannelsesområderne. Derudover er der et særarrangement om ordblindhed.\nDet endelige program for konferencens spor præsenteres i slutningen af året.\nPå udstillingen kan du møde 250 forlag, organisationer og producenter. Vi fortsætter med det særlige område for kommuner. Her kan du høre, hvad kommunerne arbejder med, og hvad de gerne vil med deres børn og unge. Besøg også Undervisningsministeriet og CRAFT-netværket, der afholder DM i Digitale Skills. Kom og se kulminationen på hele årets arbejde i det nationale netværk.\nTilmelding åbner den 1. december\nFra den 1. december kan du og dine kollegaer tilmelde jer til både konference og udstilling på www.danmarkslæringsfestival.dk


BegivenhederPosted by Stig W. Jørgensen Sat, November 01, 2008 09:52:21\nSidste søndag fik jeg omsider lejlighed til at besøge mangaudstillingen på Louisiana. Da min egen viden om manga kan ligge på et mikroskopisk sted, havde jeg medbragt et par gode venner med forstand på de dele: En kending fra rollespils- og science fiction-fandom, Paul Dan Samsig (bl.a. gammel Novum-redaktør og tidligere kasserer i Science Fiction Cirklen), der også er bidt af manga og anime, og min tidligere kollega Jakob Halskov, der har en baggrund i japansk og har boet i Japan, samt har en både privat og professionel interesse i både science fiction og manga. Jakob har i sin tid skrevet speciale om oversættelser af Gibsons Neuromancer, og har selv oversat fra japansk, bl.a. manga-serien Basara.\nDet var naturligvis også en selskabelig lejlighed. Jakob havde sin familie med, og efter udstillingen tog vi alle sammen hjem til undertegnede til eftermiddagskaffe og kage. På trods af det ruskende og regnfulde efterårsvejr hyggede vi os godt - en deltager har da i hvert fald siden ymtet noget om at samles igen om en japansk film eller en sushi-middag ...\nSom nybegynder kan jeg kun anbefale udstillingen. Jeg havde nogle underholdende timer og gik meget klogere derfra. Mediet er måske lidt et problem - tegneseriehæfter er nu engang ikke så store, det får nemt et i gammeldags forstand musealt præg når de ligger opslået i montre, og på en velbesøgt udstilling kommer man hurtigt til at kæmpe om udsigten til de udstillede genstande og kan føle sig presset til at bevæge sig videre selv om man har lyst til at dvæle yderligere ved den informative tekst. Men det er nu engang detaljer. Jeg kunne sagtens finde på at vende tilbage til udstillingen igen. I så fald ville jeg tilbringe lidt tid i læsehjørnet med et udvalg af serier og se en af de klassiske anime-film som Akira i museets biograf.\nÉn ting er naturligvis hvordan udstillingen fremstår for den forudsætningsløse, men mine kyndige venner lod også til at være godt tilfreds. Jakob har sendt mig følgende vurdering:\nKort sagt var det rejsen værd, for hvad udstillingen måske manglede i kvantitet kunne den bestemt mønstre i kvalitet. Kronologisk omfatter udstillingen velvalgte smagsprøver på de allertidligste japanske tegneserier hvor stilen endnu minder om den vesteuropæiske, manga som krigspropaganda under 2. verdenskrig, et eksempel på klassisk manga fra 1950'erne og 1960'erne af Osamu Tezuka ("manga no kamisama" eller mangaens gud), 1980'ernes monumentale værk, Akira, og endelig eksempler på den allerseneste manga hvoraf en del efterhånden er blevet oversat og udgivet på dansk.\nTematisk er udstillingen, sin størrelse taget i betragtning, også ganske omfattende. Der er smagsprøver på tegneserier for de fleste store målgrupper, fx shonen (drengemanga), shojo (pigemanga), seinen (voksenmanga), hentai ("erotisk" manga) og gekiga ("seriøs" manga). Indholdsmæssigt kunne man måske godt have savnet lidt en lidt bredere dækning og eksempelvis demonstreret hvorledes tegneseriemediet i Japan i den grad anvendes meget bredere end vi er vant til i Europa. Man kunne have udstillet et par sportsmangaer (fx om Japanernes yndlingsbeskæftigelse: golf), en stikprøve fra den helt unikke genre: kulinarisk manga (fx "Shouta no sushi"), funktionærmanga om arbejdsnarkomanernes tilværelse (fx "Sararii man Kintaro") eller sågar de japanske ministeriers mangaficerede vejledninger i udfyldelse af selvangivelsen.\nHvorom alting er giver udstillingen et fint overblik over spændvidden i det japanske tegneserieudtryk, og så byder den tilmed på et meget funktionelt hjørne med flere hyldemeter manga på dansk hvor især yngre museumsgæster kan fordrive tiden mens deres forældre fordyber sig i resten af udstillingen.\nSåvidt Jakob. Vi fik naturligvis også noget læse- og kiggestof med hjem. Paul købte det internationale katalog GA-NETCHU The Manga Anime Syndrome til kr. 298. Jeg nøjede med det aktuelle nummer af Louisiana Revy. Udover indledning og en ordliste rummer nummeret fire artikler. Rasmus Brendstrup forklarer i 'Ekkoer af det store glimt-drøn' Hiroshima og Nagasakis betydning for anime. (Glimt-drønet er en oversættelse af pika-don, en populær betegnelse for oplevelsen af atombomberne). Gunhild Borggreen gennemgår grundigt kawaii-begrebet, den særlige 'nuttethed' der præger tegnestilen, og som er meget andet og mere end den barnlige uskyld det ved første øjekast tager sig ud som for den vestlige betragter. Midori Matsui skriver om androgyni i nyere japanske pigeserier og billedkunst, og Signe Marie Ebbe Jacobsen udlægger forholdet mellem japansk kunst og populærkultur. Fire dybtgående og meget spændende artikler, som jeg ikke har faglige forudsætninger for at vurdere nærmere, men som jeg så afgjort lærte en masse af. Og alene den omfattende billedside er såmænd de 168 kroner værd, som et nummer af Louisiana Revy koster.\nDet virkelige mangaland - udklædte teenagere i Tokyo. http://www.flickr.com/photos/scottmark/373323452/


"Hvilket udstyr anvender i?" -\nDate 23 januar 2018\nHver gang vi er ude på opgave får vi ofte spørgsmålet “hvilket udstyr bruger i?” – et spørgsmål jeg tror de fleste fotografer næsten får dagligt, fra både foto-interesserede, kunder og andre. Spørgsmålet er altid sjovt at svare på, fordi ens udstyr er fotografens bedste værktøj og tro væbner. Men hver gang jeg får spørgsmålet tænker jeg også tit – Mon der nogensinde er nogle der har sagt til en forfatter “Fed biografi, hvilken computer er den skrevet på” 🙂\nVi anvender altid nyeste udgave af både Canon EOS 1D – samt Canon EOS 5D, samt tilhørende flash af samme mærke. Herudover har vi professionel lydudstyr, lys og stativer til professionel videoproduktion. Af objektiver har vi blandt andet: Canon EF 24-70 (2,8), Canon EF 70-200 (2,8) samt Canon 12-24 (2,8).\nUdstyret gør, at vi er klar til de fleste opgaver – uanset om det er som bryllupsfotograf, portrætfotograf eller hvad folk nu end skal bruge for at få løst deres behov.\nHvilket kamera skal du investerer i?\nUdover at vi får mange nysgerrige spørgsmål til vores udstyr får vi også ofte spørgsmål til hvad udstyr man skal købe hvis man ønsker et godt solidt kamera til privat behov. Det korte svar er, at langt de fleste “små” kameraer gør det rigtig godt i dag – og du skal ikke være bekymret for om du køber Canon, Sony, Nikon eller nogle af de mange andre mærker – køb et mærke du kender, så er du rigtig godt på vej.\nOg lad os være ærlige: det bedste kamera er det kamera du har på dig, en mobiltelefon gør det rigtig godt i hverdags øjeblikke – men skal du have et professionelt resultat, ja så er vores anbefaling altid at du investerer i et godt spejlreflekskamera af mærkerne Canon, Nikon eller Sony.\nHvad skal man have ud over et godt kamera?\nUd over kameraet så anbefaler vi også du iøvrigt ALTID anskaffer mindst 2 ekstra objektiver – et godt zoom objektiv til portrætter og et mere vidvinklet. Derudover bør du også altid investere i mindst en ekstra flash for at få det helt rigtige lys.


Gode og dårlige vaner – Kennel Miki Nanoq\nHome Tips til hvalpeejere Gode og dårlige vaner\nAlle hvalpe har fra naturens hånd fået tildelt, at det er naturligt for dem at grave huller, gø, bide, springe op, tigge om mad, og bide i ting osv. osv. Når vi så tager hunden ind i huset, er det vores opgave at lære hvalpen, hvor og hvornår, disse ting er ønsket og hvornår de ikke er….\nDet er meget nemmere at give en hvalp nogle gode vaner, end at skulle vænne den af med de dårlige. Derfor ros ønsket adfærd og ignorer eller afled hundenes opmærksomhed, når den gør noget du ikke ønsker. Mange gør den fejl at de irettesætter hunden, når den gør noget forkert, men glemmer at rose hunden, når den ligger stille og hviler, når den sidder pænt, når den kommer når man kalder osv. Derved får hunden kun opmærksomhed når den bider, springer op og gør, og den lærer hurtigt, at det kan betale sig at gøre disse ting, for at få din opmærksomhed.\nAlle hunde søger helt naturligt, at gøre de ting der resulterer i noget positivt – opmærksomhed, kontakt, ros og godbidder. I praksis vil det sige, at du, i stedet for at irettesætte hunden hele tiden, skal give den opmærksomhed og ros, når den gør noget rigtigt. Her gælder det om at se de små ting også når hunden går pænt i snor, leger roligt uden at bide hårdt, hilser uden at springe op m.m.\nPåbegynd træningen med hvalpen, når du får den hjem. Mange glemmer, at starte denne grundlæggende træning, når hvalpen er lille, netop fordi hvalpe jo er så små, søde og nuttede. Men selv om man har en lille dejlig hvalp, skal man allerede der, stoppe ting man ikke kan acceptere når den bliver stor, og så skal man være konsekvent hele vejen igennem. Venlig, men konsekvent!


Samarbejdspartnere | Flakkebjerg Efterskole\nFlakkebjerg Efterskoles læringssyn fordrer at undervisningen tager afsæt i den virkelighed der omgiver os. Derfor har vi indgået en række samarbejdsaftaler med institutioner og virksomheder der deler samme værdisæt som os. Her kan du se, hvem vi arbejder sammen med og læse om hvordan samarbejdet bidrager til Flakkebjerg Efterskole.\nBåde 9. og 10. klasseelever fra Science brobygger til HTX Selandia i forbindelse med deres industriprojekt. Her får de ikke “bare” indsigt i HTX’s studieordning og -miljø, men bliver også faglig klædt på til at arbejde med de problemstillinger de har fået af Haldor Topsøes udviklingsafdeling. Undervisningen varetages af dygtige lærere fra HTX, så eleverne ad den vej får en god fornemmelse af det faglige niveau og teknisk gymnasiums faciliteter. Samtidig bygges der bro mellem faglighed i den virkelige verden og den naturvidenskabelige teoretiske metode. Eksemplarisk undervisning i anvendt viden!\nVerdens bedste Nyheder er en stærk samarbejdspartner om Fælles Forandring – Efterskolernes Verdenmålsfestival, som afholdes på Flakkebjerg Efterskole i maj måned.


Nationalbankens nye lånefacilitet til bankerne er et rigtigt skridt – men det er også en manøvre, der kan udsætte banken for betydelig risiko og lægge sig i vejen for konsolidering i banksektoren. Sådan lyder bedømmelsen fra Jesper Rangvid.\nOffentliggjort: 24.08.11 kl. 11:12\nDårligere sikkerhed end hidtil - og begrænset mulighed for at vurdere kvaliteten af, hvad der bliver stillet i sikkerhed for lånene. Nationalbankens redningsplan for bankerne er nok både nødvendig og fornuftig, lyder det fra professor Jesper Rangvid fra CBS. Men planen lægger også banken åben for store risici – og kan samtidig risikere at stå i vejen for konsolidering i banksektoren, lyder det fra professoren, der også peger på, at Nationalbanken endnu mangler at fastlægge en række vigtige detaljer.\nDam bakker op om Bernstein\nNykredit: Bernsteins system bedre end bankpakkerne


Luksus sommerhus Hvidbjerg | Stort udvalg | Lej hurtigt og sikkert\nLej hurtigt og nemt jeres luksussommerhus i Hvidbjerg her på siden. Vi har samlet hele udvalget af luksussommerhuse i Hvidbjerg, så I får det fulde overblik og let kan finde det hus, der passer jer allerbedst.\nEfterspørgslen på luksus sommerhus i Hvidbjerg bare stiger og stiger. Turisterne har fået øjnene op for husenes mange kvaliteter, og det er da heller ikke svært at forstå, hvad der tiltrækker dem.\nHvis I virkelig vil nyde hinanden i luksuriøse omgivelser, hvor I bare kan læne jer tilbage i de komfortable møbler og slappe af, er et luksus sommerhus Hvidbjerg lige noget for jer. Her behøver I ikke tænke på rengøring og daglige pligter. I bestemmer helt selv tempoet, og et luksus sommerhus i Hvidbjerg kan både danne rammen om en ferie fyldt med aktiviteter og ture rundt i lokalområdet eller en ferie, hvor I kommer væk fra den travle hverdag og får ladet batterierne godt op. Der findes også luksus sommerhus med pool Hvidbjerg, og et luxus sommerhusene i Hvidbjerg har i det hele taget mange kvaliteter.\nFå hjælp til at leje luksussommerhus i Hvidbjerg\nHvis I har brug for hjælp til at finde det helt rigtige luksus sommerhus i Hvidbjerg, sidder vores kundeservice klar alle ugens dage med råd og vejledning. I kan også ringe, hvis I har særlige ønsker og ikke lige kan finde det hus, der til fulde lever op til jeres ønsker. Så kan kundeservice i mange tilfælde hjælpe og prøve at finde det luksus sommerhus Hvidbjerg eller i et af de områder, som passer jer bedst.\nDe fine luksus sommerhuse i Hvidbjerg er den ideelle ramme om ferien for hele den udvidede familie eller vennegruppe. Her er plads nok til, at I kan trække jer tilbage og nyde roen for jer selv, og der er samtidig rig mulighed for at møde på fællesarealerne til mange timers leg og hygge.\nHvis I ikke nødvendigvis er på udkig efter et luksus sommerhus, har vi også rigtig mange andre fine huse her: Sommerhus Hvidbjerg\nEt luxus sommerhus har så mange kvaliteter som ramme om et dejligt ophold! Find andre typer Sommerhus Hvidbjerg her.\nEn ferie i et luksussommerhus i Hvidbjerg er uden tvivl noget, I vil huske og mindes i lang tid.\nLuksus sommerhus Høll


Umanakvej 147, Gj. Nord, 6715 Esbjerg N\nUsædvanlig flot stilfuld villa på 180 m2 med 65 m2 garage\nI det populære Gj. Nord med kort afstand til indkøbs muligheder, skoler, natur mv. tilbydes denne usædvanlig flotte 2 plans villa på ca. 180 m2 samt stor lukket garage på ca. 65 m2 .\nVillaen er beliggende nede for enden af allé på Umanakvej og op i mod grønne områder. Villaen er opført i en flot mursten med tagstens tag pålagt og beliggende med en særdeles flot have med 5 forskellige sol terrasser og med mindre pool.\nIndvendig tilbydes følgende indretning : Stor flot lys entre med et særdeles flot mossaik gulv og med indbygnings spots i loftet . Fra entreén er der adgang til stort flot lyst bryggers med mossaik gulv som i entreén, fransk hvid glasdør isat til bryggers, skydedørs låger fra gulv til loft, hvor der er gemt vaskemaskine samt tørretumbler og med udgang til haven samt terrasse.\n2 store lyse børneværelser med indbygnings skabe og nydeligt laminat gulv, som kan slibes.\nPænt stort lyst badeværelse med utrolig flotte detaljer så som design badeværelses miljø skab, med matteret flot glasplade, sep. stor flot ophængt toilet og stor sep. bruseniche med flot glas dør isat og badeværelset har flotte diagonalt liggende gulv klinker og flotte væg klinker som matcher gulv klinkerne, indbygnings spots i loftet samt med gulvvarme.\nHusets hjerte er det usædvanlig store lyse køkken/alrum med flot Unoform køkken med mørk massiv granit bordplade. Stor flot kogeø med granit bordplade og med keramisk kogeplade. i alrummet er der usædvanlig god plads til stort spisebord og fra rummet er der isat flot vindues parti mod haven og over dette vindues parti indvendigt, er der lavet en flot stjerne himmel. I køkkenet der er desuden indbygnings spots i loftet samt stort Amerikaner køleskab. Hele rummet har et flot laminat gulv pålagt som kan slibes.\nOpgangen til 1 sal foregår igennem fransk hvid glas dør, hvor der er usædvanlig flot trappe til 1 sal, hvor der er plads til stor flot lampe i loftet. I trappe rummet er der indrettet plads til kontor.\nPå 1 sal forefindes : Stor lys opholdsstue med panorama vinduer mod haven, flot laminat gulv som kan slibes og med ovenlys vinduer isat.\nSærdeles lækkert smags fuldt badeværelse med mange detaljer som, smukt granit gulv som går igen på væggende, nydeligt badeværelses miljø skabe med nedfældet håndvask, ophængt toilet, stor sep, bruseniche med flot glasdør, indbygnings spots i loftet, ovenlys vindue, gulvvarme mv.\nPænt stort lyst soveværelse med dør som kan åbnes ud til det fri og god plads til dobbelt seng og der er et tilhørende " walk in closet " med aut. tænd og sluk.\nHele villaen, fremtræder i særdeles god samt vedligeholdt stand og denne villa skal opleves for den kræsne køber.\nHele have anlægget er så flot, at dette skal opleves ved selvsyn og med de mange forskudte sol terrasser og den flotte smag fyldte belægning.\nGaragen er et kapitel for sig selv og kan bruges til mange formål og der er plads til 2 biler og der er indrettet et mindre kontor som kan bruges til mange formål. evt. til liberalt erhverv.\nHar du lyst til en uforbindende besigtigelse af denne ener af en villa, da kontakt venligst vort kontor for en uforpligtende fremvisning, jeg kan garantere, at man ikke bliver skuffet !\nOvertagelse sker efter nærmere aftale..\n1978 / 2007


Idrætsefterskole Jylland? Skyum er blandt DKs bedste skoler med sport\nSøger du efter idrætsefterskole?\nSøger du efter idrætsefterskoler i Jylland? Så er du kommet til den rette side. Skyum efterskole for unge, der har lyst til at dyrke en masse sport og samtidig være en del af et unikt fællesskab sammen med andre unge. Skolen er en ren 10. klasse efterskole, og det er derfor et krav, at du har taget en 9. klasse, for at du kan blive optaget som elev. Vi tilbyder en række forskellige profil- og valgfag, hvor du kan vælge mellem forskellige sportsgrene og andre kreative og musikalske fag.\nSkyum fra luften\nHør mere om vores idrætsefterskole i Jylland\nEr du interesseret i at høre mere om vores efterskole? Ring til telefon 97 93 68 88.\nHvad er vigtigt på vores efterskole?\nFor at både elever og lærer får den bedste oplevelse på vores efterskole, er det vigtigt, at alle vores elever har lyst til at have en aktiv hverdag. Alle elever på efterskolen skal have fællesfaget Obligatorisk gymnastik, hvor vi fire gange om ugen træner forskellige former for gymnastik. Vi deltager hvert år i ca. 20 gymnastikopvisninger, som hele skolen er en del af.\nProfilfag i DIN sportsgren\nPå Skyum tilbyder vi fem profilfag inden for forskellige sportsgrene. Du kan vælge mellem profilfagene:\nPå vores profilfag får du undervisning af vores kompetente lærere, der alle har stor erfaring inden for den valgte sportsgren. Udover deres høje faglighed, så er de alle meget dygtige til at tage udgangspunkt i dit nuværende niveau – og derfra løfte dine kompetencer.\nEn stærk efterskole i Jylland, der vil fællesskabet\nHar du lyst til at blive en del af fællesskabet på vores efterskole? Så tilmeld dig allerede i dag her på hjemmesiden og få en plads på en af de bedste idrætsefterskoler i Jylland. Vil du gerne have en rundtur på skolen, før du tilmelder dig, så er du også meget velkommen til at booke en rundvisning på telefon 97 93 68 88.\nDer er mange efterskoler rundt omkring i landet, hvor du kan dyrke idræt – Skyum Efterskole er en stærk skole for sportsglade unge, der vil fællesskabet.


Solamar San Diego - San Diego - FDM travel giver råd til en bedre ferie\nLuk x Solamar San Diego Pakkerejse Flybillet Overnatning Billeje Hvad skal du bruge?\nFly og overnatning Overnatning og bil Fly og bil Fly, overnatning og bil Få et tilbud på Solamar San Diego\nBekræftelse på tilbud på Solamar San Diego\nVi har nu modtaget din forespørgsel på tilbud på Solamar San Diego.\nMåned januar februar marts april maj juni juli august september oktober november december År År 2018 2017 2016 2015 2014 2013 2012 2011 2010 2009 2008 2007 2006 2005 2004 2003 2002 2001 2000 Forsikring: Jeg vil høre mere om afbestillingsforsikring Jeg vil høre mere om rejseforsikring Afrejse: Hjemrejse: Antal rejsende: Fly: Ønskes med afrejse fra Forsikringer:Jeg vil gerne høre nærmere om Bestillingsoplysninger: Telefon: E-mail: Fortsæt til bestilling af tilbud Bestil tilbud Tilbage Søg rejse Bemærk: Der tages forbehold for prisændringer og udsolgte produkter.Bemærk: Produktet kan være udsolgt på de valgte datoer, eller med den valgte kombination af rejsende. &hotelid=SH15342 Bestil gratis tilbud Book et møde Skriv til os Gratis rejseforedrag Fakta Room service Vaskeriservice Fitnesscrum Concierge Parkering Business Center Parkering mod betaling FDM travel anbefaler også Hilton La Jolla Torrey Pines Se mere og bestil her Manchester Grand Hyatt San Diego Se mere og bestil her Hotel Karlan, a DoubleTree by Hilton Golf Resort Se mere og bestil her Westin San Diego Se mere og bestil her Sheraton San Diego Mission Valley Se mere og bestil her Læs mere om Rejser til San Diego Rejser til USA Forsiden -\nUSA - San Diego - Hoteller i San Diego - Solamar San Diego Solamar San Diego\nVis på kort Hotel Solamar ligger i Downtown San Diego. I bor lige ved Gaslamp Quarter som er det mest kendte område i San Diego. I bor tæt på en masse restauranter, barer, natklubber og butikker. Stemningen er fantastisk i området som er karakteriseret af victoriansk arkitektur blandet med sydcalifornisk og latinamerikansk kultur. Hotel Solamar har en fantastisk tagterrasse med udendørspool på taget, solsenge og en hyggelig bar. Til middag kan du nyde din aftensmad på Jsix Restaurant som serverer friske og lokale skaldyrsretter. Du kan nyde din middag med udsigt over Gaslamp Quarter. Hotel værelserne er sofistikeret indrettet, men samtidig virkeligt komfortable. Du vil opleve geometriske former og afdæmpede nuancer. Der er førsteklasses faciliteter til at hjælpe dig med at slappe helt af på din ferie. Kimpton vinder gang på gang priser og høster stor anerkendelse for deres gennemført luksuriøse og lækre boutiquehoteller og deres konstante fokus på gæsternes ønsker og behov. Hvert enkelt Kimpton hotel har sin egen stil, historie og atmosfære, der afspejler den pågældende destinations stemning, energi og særpræg. Der er ofte mulighed for at opleve byen fra en ny og anderledes vinkel, det kan f.eks. være gratis lån af cykel eller kajak i Boston eller guidede løbeture i naturskønne områder af Chicago. Hotel faciliteter Døgnåben receptionPool på tagetTerrasse FitnesscenterMassage Cykler udlånes gratis RestaurantBarWi-Fi overalt på hotelletElevator Der er i alt 235 moderne værelser medEget badeværelse med badekar/bruser og hårtørrer AirconditionSafeboksTvMinibar Start din søgning Tilbage til toppen Kontakt os Kontakt os Bedste ferie-rejsebureau 2016 Rejsemål Europa USA Canada Sydafrika Australien New Zealand Østen Bestil katalog Rejsetyper Kør-selv-ferie Sommerferie Storbyferie Rundrejser Vinterferie Krydstogter Miniferie Pakkerejser Vi tilbyder også Flybilletter Billeje Camping Feriebolig Hoteller Rejsetilbud Rejsegavekort Rejsetips Tilmeld dig FDM travels nyhedsbrev Få de bedste tilbud på rejser hver uge og vind rejser for op til 15.000 kr. Ja tak, tilmeld mig nu Se mere Ja tak, jeg deltager i FDM travel A/S' løbende konkurrencer om lodtrækning af præmier og rejsegavekort ved at modtage e-mails med rejsenyheder og gode rejse-relaterede tilbud fra FDM travel A/S og Forenede Danske Motorejere (FDM). Jeg giver samtidig samtykke til, at FDM travel A/S og FDM må dele mine oplysninger med hinanden, og hver især og i fælleskab må bruge oplysningerne til at markedsføre sig over for mig.